alexandrainst/scandi-wiki huggingface dataset:
Jaransk

Jaransk (russisk skrift Яра́нск) er ein by i Kirov oblast i Russland med om lag 20 000 innbyggjarar. Han ligg ved elva Jaran i nedslagsfeltet til Vjatka, 257 km sørvest for Kirov. 

Han vart grunnlagd i 1584 som ei russisk festning ved Jaran-elva som forsvar mot mariane. Ein posad voks seinare opp rundt festningea Han fekk bystatus i 1780.

Busetnader grunnlagde i 1591
Belaja Kholunitsa

Belaja Kholunitsa (russisk Бе́лая Холуница) er ein by i Kirov oblast i Russland med om lag 12 000 innbyggjarar. Han ligg ved elva Belaja Kholunitsa, ei sideelv til Vjatka), 82 km nordaust for Kirov. 

Belaja Kholunitsa vart grunnlagd i 1764 då eit jernverk vart bygd her, som busetnaden Kholunitskij (russisk: Холуницкий). Han vart seinare omdøypt Belokholunitskij (russisk: Белохолуницкий) då elva han låg ved fekk nytt namn. Staden fekk bystatus i 1965.

Verksemder i byen er i hovudsak knytt til handsaming og foredling av trevirke. Det finst førekomstar av jernmalm, leire, grus, kalk og torv på i området rundt byen.

Kjelder 
 Delar av denne artikkelen bygger på «Belaja Kholunitsa (by)» frå , den 28. januar 2009. 
 

Busetnader grunnlagde i 1764
Ardatov i Mordovia

Ardatov (russisk Арда́тов) er ein by i Republikken Mordovia i Russland med om lag 9 000 innbyggjarar. Han ligg ved elva Alatyr, rundt 100 km nordaust for Saransk.

Ardatov vart første gong nemnt i 1671 som landsbyen Ardatovo (russisk: Арда́тово). Han fekk byrettar i 1780.

Busetnader grunnlagde i 1671
Insar

Insar (russisk Инса́р) er ein by i Republikken Mordovia i Russland med om lag 9000 innbyggjarar. Han ligg der der mindre elvane Issa og Insarka renn saman, rundt 70 km sørvest for Saransk. 

Han vart grunnlagd i 1648 som ei festning og ein posad. Han fekk byrettar i 1780. I 1926 vart han nedgradert til landleg busetnad, men fekk igjen bystatus i 1958.

Busetnader grunnlagde i 1648
Posad

Posad (russisk посад) var ein busetnadtype i Det russiske keisarriket som låg inntil ein by, ein kreml eller ved eit kloster. Han var eit eige samfunn som verka fråskild frå byen det låg ved. Innbyggjarane i ein posad var vanlegvis handverkarar og handelsmenn, kjend som posadskije ljudi (posadfolk). Dei dreiv handel med varer som keramikk, glas, koparvarer, våpen, klede, ikon, voks, salt og mat. 

Ein posad var ofte omgjeven av festningsverk og ei vollgrav. Mange posader utvikla seg til byar. Dei som låg ved ein kreml gav ofte lokale stadnamn, som Nagornyj Posad (Den øvre busetnaden) og Kazanskij Posad for det historiske senteret i Kazan. Dei som låg ved eit kloster vart ofte til byar kalla opp etter klosteret, som Sergijev Posad, som er kalla opp etter det nærliggende Troitse-Sergijeva Lavra. Sjå òg Pavlovskij Posad, Mariinskij Posad og Gavrilov Posad.

Kjelder 

 Denne artikkelen bygger på «Posad» frå , den 28. januar 2009. og «Posad» frå ,  den 1. desember 2014.  

Busetnader
Russisk geografi
Russisk historie
Kreml

Kreml (russisk (, ) er det russiske ordet for festning, borg eller citadell og viser til eit stort festningsanlegg som finst i historiske russiske byar. Mest kjend er Kreml i Moskva, den eldste kjernen i byen med monumentalbygningar frå 1400-talet. eller som eit metonym om styresmaktene som held til der.

I mellomalderen blei fleire russiske byar bygde opp rundt kreml, som regel på strategiske stader ved elver. Dei var opphavleg omgjevne av treveggar og seinare av murar av stein eller murstein. Inni ein kreml kunne ein finna domkyrkjer, fyrste- eller biskoppalass, offentlege kontor og våpenlager. Fleire gamle fyrstestader som Moskva, Pskov, Novgorod, Smolensk, Rostov, Suzdal, Jaroslavl, Vladimir og Nizjnij Novgorod oppstod rundt kreml.

Det eldste bevarte kremlet ligg i Novgorod. Steinanlegga her blei bygde i 1044 og erstatta eldre byggverk av tre. Kreml i Mosvka er først nemnd i 1147.
 
Dei eldste delane som er bevarte her ligg i sørvest og stammar frå 1300- eller 1400-talet. Dette kremlet var basen til storfyrsten av Moskva, og frå 1547 til 1712 bustaden til tsaren.
Etter den russiske revolusjonemn i 1917 blei Kreml i Moskva eit sovjetisk hovudkvarter og symbol for Sovjetunionen. «Kremlologi» blei ei nemning for tolking av politiske signal frå Sovjetunionen og seinare Russland. Etter at Sovjetunionen braut saman i 1991 har den russiske presidenten og administrasjonen hans hatt kontor i Kreml.
Delar av Kreml i Mosvka blei tilgjengelege for allmugen i 1953. Kreml og Den raude plassen like ved blei utnemnde til verdsarv i 1990.

Kjelder

Festningar
Festningar i Russland
Russiske ord og uttrykk
Storm (fleirtyding)

Storm kan vere

 Storm, vind mellom 21 og 33 m/s
 Storm, eit mannsnamn
 StormGeo, eit privat vêrselskap som held til i Bergen
 Musikkgruppa Storm, ei norsk folk-metall-gruppe
 Storm-klassen, ein klasse norske motorkanonbåtar bygd for det norske forsvaret.

''Sjå òg Stormen (fleirtyding)
Datsja

Datsja (av russisk дача) er eit russisk ord for ein feriebustad eller ein landstad i forstadene til sovjetiske og russiske byar. I somme tilfelle vert det nytta av eigaren eller leigd ut til bybuarar om sommaren. Datsjaer er vanlege i Russland, men òg ein del nytta i andre tidlegare republikkar i Sovjetunionen. 

Sidan det var restriksjonar på storleiken og forma på datsjaer i sovjettida vart enkelte trekk ved bygningane, som eit loft eller ein overbygd veranda, ofte overdimensjonert. I 1963–1985 var restriksjonane særleg store og ein kunne berre byggje ein-etasjars sommerhus utan permanent oppvarming og golvareal mindre enn 25 m² som datsjaer. Eldre datsjaer fekk likevel stå urørt. Sidan 1990 er slike restriksjonar fjerna. Det er estimert at om lag ein fjerdedel av alle familiar i storbyane har datsjaer.

Kjelder 
 Denne artikkelen bygger på «Dacha» frå , den 28. januar 2009. 
 oppgav desse kjeldene:

Bustader
Sovjetisk kultur
Russisk samfunn
Russiske ord og uttrykk
Ukrainsk samfunn
Fritid
Kovylkino

Kovylkino (russisk Ковы́лкино) er ein by i Republikken Mordovia i Russland med om lag 20 000 innbyggjarar. Han ligg på venstre breidda av elva Moksja, ei sideelv til Oka, rundt 100 km vest for Saransk.

Han vart grunnlagd i 1892 og fekk bystatus i 1960.

Busetnader grunnlagde i 1892
Krasnoslobodsk i Mordovia

Krasnoslobodsk (russisk Краснослобо́дск) er ein by i Republikken Mordovia i Russland med om lag 10 000 innbyggjarar. Han ligg på venstre breidda av elva Moksja, ei sideelv til Oka, rundt 100 km vest for Saransk. 

Busetnaden vart første gong nemnt i 1571 og han fekk byrettar i 1780.

Busetnader grunnlagde i 1571
Ruzajevka

Ruzayevka (russisk Руза́евка) er ein by i Republikken Mordovia i Russland med om lag 50 000 innbyggjarar. Han ligg ved elva Insar, 20 km sørvest for Saransk. 

Busetnaden vart grunnlagd i 1631 som landsbyen Urazajevka (russisk: Уразаевка), som seinare vart kjend som Ruzajevka. Han fekk bystatus i 1937.

Busetnader grunnlagde i 1631
Temnikov

Temnikov (russisk Темников) er ein by i Republikken Mordovia i Russland med om lag 7000 innbyggjarar. Han ligg ved elva Moksja, ei sideelv til Oka, rundt 140 km nordvest for Saransk. 

Han vart grunnlagd i 1536 og fekk bystatus i 1779. 

Busetnader grunnlagde i 1536
Kirill av Moskva

Patriark Kirill () er patriark for den russisk-ortodokse kyrkja.

Kirill var metropolitt i Smolensk og Kaliningrad før han vart vald som patriark for den russisk-ortodokse kyrkja i 2009. Han vart metropolitt i 1991 og har vore medlem av dein heilage synoden sidan 1989. Han tok munkeløftet 3. april 1969.

Kjelder 
 Biografi på fransk: Patriarche Cyrille

Bakgrunnsstoff 

Patriarkar og metropolittar av Moskva
Folk frå St. Petersburg
30 Seconds to Mars

30 Seconds to Mars er eit band frå Los Angeles i USA som vart starta i 1998. Sjangeren dei spelar er hard rock.

Diskografi 
 30 Seconds to Mars, 2002
 A Beautiful Lie, 2005
 This Is War, 2009

Bakgrunnsstoff 

  - Offisiell heimeside
  - Offisiell MySpace

USA-amerikanske rockegrupper
Musikkgrupper skipa i 1998
Argun i Tsjetsjenia

Argun (russisk og tsjetsjensk Аргу́н) er ein by i Republikken Tsjetsjenia i Russland med om lag 40 000 innbyggjarar. Han ligg ved elva Argun, rundt 15 km aust for Groznyj. 

Argun vart grunnlagd på 1700-talet og fekk bystatus i 1967.

Busetnader grunnlagde på 1700-talet
Gudermes

Gudermes (russisk og tsjetsjensk Гудерме́с) er ein by i Republikken Tsjetsjenia i Russland med om lag 40 000 innbyggjarar. Han ligg ved elva Sunzja, rundt 35 km aust for Groznyj. 

Gudermes var ein landsby til 1941. Han vart seinare eit jernbaneknutepunkt. Det føregår oljeutvinning i Gudermes-området.

Busetnader grunnlagde på 1800-talet
Sjali

Sjali (russisk Шали) er ein by i Republikken Tsjetsjenia i Russland med om lag 45 000 innbyggjarar. Han ligg ved elva Dzjalka, ei sideelv til Sunzja, rundt 25 km søraust for Groznyj. 

Han fekk bystatus i 1990.
Urus-Martan

Urus-Martan (russisk Уру́с-Марта́н, tsjetsjensk ХӀалхӀа-Марта) er ein by i Republikken Tsjetsjenia i Russland med om lag 50 000 innbyggjarar. Han ligg ved elva Martan, ei sideelv til Sunzja, rundt 25 km sørvest for Groznyj. 

Han fekk bystatus i 1990.
Arkadak

Arkadak (russisk Аркада́к) er ein by i Saratov oblast i Russland med om lag 14 000 innbyggjarar. Han ligg ved elva Bolsjoj Arkadak, nær munningen i Khopjor, rundt 180 km vest for Saratov. 

Arkadak vart grunnlagt som ein landsby i 1721. Han fekk status som urbanliknande busetnad i 1939 og fekk bystatus i 1963.

Busetnader grunnlagde i 1721
Atkarsk

Atkarsk (russisk Аткарск) er ein by i Saratov oblast i Russland med om lag 30 000 innbyggjarar. Han ligg der elva Atkar munner ut i Medveditsa, rundt 80 km nordvest for Saratov. 

Byen vart grunnlagt på staden til ein tatar-busetnad ved munningen av Atkar-elva. Han fekk byrettar i 1780.

Busetnader grunnlagde på 1700-talet
Jersjov

Jersjov (russisk Ершов) er ein by i Saratov oblast i Russland med om lag 25 000 innbyggjarar. Byen ligg ved elva Malyj Uzen, rundt 160 km aust for Saratov.

Bakgrunnsstoff 
 Jersjov på MojGorod (russisk)

Busetnader grunnlagde i 1893
Kalininsk

Kalininsk (russisk Кали́нинск) er ein by i Saratov oblast i Russland med om lag 19 000 innbyggjarar. Han ligg ved elva Balanda, ei sideelv til Medveditsa), rundt 100 km vest for Saratov.

Han vart grunnlagd som landsbyen Balanda (russisk: Бала́нда). I 1962 fekk han bystatus og namnet vart samstundeds endra til Kalininsk, etter Mikhail Kalinin, ein bolsjevikisk revolusjonær og sovjetisk politikar.

Busetnader grunnlagde i 1680
Khvalynsk

Khvalynsk (russisk Хвалы́нск) er ein by i Saratov oblast i Russland med om lag 14 000 innbyggjarar. Han ligg rundt 180 km nordaust for Saratov.

Byen Khvalynsk vart grunnlagd i 1556 som ein russisk utpost på Sosnovyj-øya i Volga. I 1606 vart heile busetnaden flytta til staden der dagens Khvalynsk ligg og vart kjend som Sosnovyj Ostrov (russisk Сосновый Остров, omsett 'Granøya'). I 1780 fekk byen byrettar og nytt namn, Khvalynsk.

Namnet på byen, som det gamle namnet på Kaspihavet, «Khvalynsjøen» er avleidd frå namnet «Khwalis» for innbyggjarane i Khwarizm.

På 1700- og 1800-talet var Khvalynsk kjend som eit lokalt senter for handel med brød og jordbruksprodukt. Han var òg eit av sentera for dei gammaltruande.

Kjelder 

 Delar av denne artikkelen bygger på «Khvalynsk» frå , den 28. januar 2009. 
 

Busetnader grunnlagde i 1556
Byar ved Volga
Krasnoarmejsk i Saratov oblast

Krasnoarmejsk (russisk Красноарме́йск) er ein by i Saratov oblast i Russland med om lag 25 000 innbyggjarar. Han ligg rundt 75 km sør for Saratov.

Historie 
Byen vart grunnlagd i 1764–1766 av tyske nybyggjarar som kolonien Baltser (russisk: Бальцер). Det andre namnet på kolonien var Golyj Karamysj (russisk: Голый Карамыш), etter elva han låg ved. I 1914 vart busetnaden offisielt omdøypt til Golyj Karamysj. Han fekk bystatus i 1918 og namnet vart i 1927 endra tilbake til Baltser. I 1942 fekk byen det noverande namnet, Krasnoarmejsk, under utreinskinga av tyske stadnamn i Sovjetunionen.

Kjelder 
 Delar av denne artikkelen bygger på «Krasnoarmejsk i Saratov oblast» frå , den 28. januar 2009. 
 

Busetnader grunnlagde i 1764
Krasnyj Kut

Krasnyj Kut (russisk Красный Кут) er ein by i Saratov oblast i Russland med om lag 15 000 innbyggjarar. Han ligg ved elva Jeruslan, ei sideelv til Volga, rundt 120 km søraust for Saratov.

Historie 
Krasnyj Kut vart i 1837 grunnlagd av nybyggere frå guvernementet Kharkov. Han fekk bystatus i 1966.

Næringsliv 
Krasny Kut er sentrum for eit jordbruksområde og næringsmiddelindustrie er den hovudnæringa i byen. Det finst òg ein jernbaneverkstad i byen.

Kjelder 
 Delar av denne artikkelen bygger på «Krasnyj Kut i Saratov oblast» frå , den 28. januar 2009. 
 

Busetnader grunnlagde i 1837
Marks

Marks (russisk Маркс) er ein by i Saratov oblast i Russland med om lag 35 000 innbyggjarar. Han ligg rundt 60 km nordaust for Saratov. 

Byen vart grunnlagd i 1767 som den tyske kolonien Baronsk. Han vart snart omdøypt til Jekaterinenshtadt, etter Katarina II. I 1918 fekk han bystatus og i 1920 vart namnet endra til Marksshtadt etter Karl Marx. I 1941, under utreinskinga av tyske stadnamn, vart namnet igjen endra, til Marks.

Bakgrunnsstoff 
 Om Marks på MojGorod
 Byen Marks og omegn
 Offisiell nettstad for byens administrasjon 

Busetnader grunnlagde i 1765
Monrad Norderval

Monrad Oskar Norderval () var ein norsk teolog og forfattar. Han gjekk under tilnamnet «ishavspresten» fordi han hadde vore med ei ishavsskute på selfangst. Han vart cand.theol. ved Det teologiske fakultet ved Universitetet i Oslo i 1928. Norderval tok praktisk teologisk eksamen same stad i 1929. Eksamen i samisk tok han ved Universitetet i Oslo 1930. Han var ordinert til prest i Tromsø domkyrkje 27. juni 1929 av biskop Eivind Berggrav.

Norderval var biskop i Nord-Hålogaland bispedømme frå 1962 til 1972. Før det var han hjelpeprest i Skjervøy 1929, sokneprest i Tana 1929-1935, sokneprest i Ørsta 1935-1948 og sokneprest i Ålesund 1948-1961.

Norderval hadde eit sterkt engasjement for kristne som vart forfylgde. Han var ein av stiftarane av Misjon bak Jernteppet. Han var første formannen i denne organisasjonen.

Bibliografi 
 Himmel og hav (1948), (dikt)
 Fangstmenn på de to hav (1957)
 Mannen og båten (1958)
 På bølge 2,4 (1959)
 Guds flammekastere (1961)
 Slegge og ambolt (1962)
 Den veldige veien (1964)
 Sangen i Eliat (1967)
 Fyret og seileren (1967)
 Det gode tilbudet (1971)
 Av sjømannsblod (1972)
 I det hyggelige hjørne (1973)
 Kommandobru eller prestesliperi (1974)
 Vulkansk jord (1976)

Prisar og utmerkingar  
 Riddar 1. klasse av Den Kongelige Norske St. Olavs Orden 1960
 Språklig samlings litteraturpris 1973

Biskopar i den norske kyrkja
Nord-Hålogaland bispedømme
Folk frå Ålesund
St. Olavs Orden
Novouzensk

Novouzensk (russisk Новоузенск) er ein by i Saratov oblast i Russland med om lag 17 000 innbyggjarar. Han ligg på venstre breidda av elva Bolsjoj Uzen, rundt 200 km søraust for Saratov. 

I 1760 vart landsbyen Tsjertanla (russisk: Чертанла) grunnlagd av gammaltruande. Landsbyen voks og fekk bystatus, samt nytt namn, Novyj Uzen (russisk: Новый Узень) i 1835. Namnet vart seinare endra til Novouzensk.

Novouzensk er eit senter for eit kornproduserande område.

Busetnader grunnlagde i 1760
Petrovsk i Saratov oblast

Petrovsk (russisk Петро́вск) er ein by i Saratov oblast i Russland med om lag 35 000 innbyggjarar. Han ligg ved elva Medveditsa, ei sideelv til Don, rundt 100 km nordvest for Saratov.

Byen vart grunnlagd på slutten av 1600-talet som ein landsby. Han vart omorganisert til ei festning av Peter den store i 1698. Busetnaden rundt festninga vart kalla Petrovsk etter tsaren. Han fekk byrettar i 1780.

Kjelder 
 Delar av denne artikkelen bygger på «Petrovsk» frå , den 28. januar 2009. 
 

Busetnader grunnlagde i 1698
Pugatsjov

Pugatsjov (russisk Пугачёв) er ein by i Saratov oblast i Russland med om lag 40 000 innbyggjarar. Han ligg ved elva Bolsjoj Irgiz, ei sideelv til Volga, rundt 200 km aust-nordaust for Saratov. 

Byen vart grunnlagt som slobodaen Metsjetnaja (russisk: Мечетная) i 1764 av gammaltruande som vendte tilbake frå Polen. I 1835 fekk han byrettar og nytt namn, Nikolajevsk (russisk: Никола́евск), etter den dåverande tsaren Nikolai I. I 1918 vart namnet igjen endra og byen vart kalla opp etter Jemeljan Pugatsjov, leiaren for kosakk-opprøret.

Kjelder 
 Delar av denne artikkelen bygger på «Pugatsjov» frå , den 28. januar 2009. 
 

Uoffisiell side av Pugatsjov

Busetnader grunnlagde i 1764
Rtisjtsjevo

Rtisjtsjevo (russisk Рти́щево) er ein by i Saratov oblast i Russland med om lag 45 000 innbyggjarar. Han ligg rundt 170 km nordvest for Saratov.

Historie 

Busetnaden vart grunnlagt på slutten av 1500-talet eller byrjinga av 1600-talet. Alt i 1666, då han første gong er nemnt i historiske dokument, var det ei kyrkje på staden. Fram til 1723 heitte landsbyen Pokrovskij etter kyrkja. I 1723 vart landområdet, etter dekret frå Peter den store, fordelt til veteranar frå den store nordiske krigen. Av desse veteranane var òg den nye eigaren av landsbyen, Rtisjtsjev og landsbyen vart kalla Rtisjtsjevo etter han.

I 1868 avgjorde ein Semstvo-komite for bygging av jernbanen Tambov-Saratov å opprette ein Stasjon av andre klasse i Rtisjtsjevo og stasjonen var i drift frå 1871. I samband med bygginga av jernbanestasjonen oppstod det fleire mindre busetnader i området rundt landsbyen og stasjonen. Rtisjtsjevo danna saman med desse busetnadene eit eige forvaltingsdistrikt, som bestod til 1917. Då vart Rtisjtsjevo rajon oppretta, med Rtisjtsjevo som administrativt senter. I 1920 fekk Rtisjtsjevo bystatus.

Nansen-fondet 
På vegne av Den internasjonale Raude Kross-komiteen oppretta Fridtjof Nansen i 1921 eit fond for å hjelpe dei svoltråka i Volga-regionen. Som følgje av Nansen-fondet vart det oppretta to matsalar i Rtisjtsjevo, der 830 foreldrelause barn fekk gratis mat. Det vart òg gjeve middagar til familiar som trong det og til flyktningar. 29. november 1921 stoppa Nansen i Rtisjtsjevo, på veg tilbake frå Saratov. Han vart i Rtisjtsjevo i tre daga og budde på jernbanestasjonen. Her sette han opp distribusjonsbasen for hjelp til dei sveltande, kontrollerte at dei foreldrelause barna fekk maten dei trong og vitja stader der rasjonane vart utlevert i landsbyene rundt Rtisjtsjevo.

Næringsliv 
Rtisjtsjevo ligg der jernbanelinjene Tambov–Saratov og Penza–Povorino møter kvarandre. Dette ser ein att i næringslivet i byen, som er dominert av jernbaneretta verksemder. Dette utgjer ein fjerdedel av arbeidsplassane i byen. I tillegg finst det eit større slakteri og kjøtthandsamingsfabrikk.

Bakgrunnsstoff 
Offisiell nettstad for Rtisjtsjevo
Byplan/kart 
Rtisjtsjevo på MojGorod

Kjelder 
Delar av denne artikkelen bygger på «Rtisjtsjevo» frå ,  den 28. januar 2009.
Sjikhany

Sjikhany (russisk Шиханы) er ein lukka by i Saratov oblast i Russland med om lag 6500 innbyggjarar. Han ligg rundt 130 km nord for Saratov. 

Sjikhany vart grunnlagd i 1928 og fekk bystatus i 1996. Han har vore ein lukka by sidan 1997. 

Busetnader grunnlagde i 1928
Lukka byar
Ongudai

Ongudai er ein busetnad i Republikken Altaj i Russland. Han vart grunnlagd i 1626.

Busetnaden ligg ved elva Ursul og ligg 210 km frå Gorno-Altajsk. 

I folketeljinga i 2002 budde det 5376 innbyggjarar i landsbyen.

Bakgrunnsstoff

Kjelder 
 Denne artikkelen bygger på «Ongudai» frå , den 28. januar 2009.
Progress i Amur oblast

Progress (russisk Прогре́сс) er ein by i Amur oblast i Russland med om lag 13 000 innbyggjarar. Han ligg 165 km søraust for Blagovesjtsjensk. 

Byen vart grunnlagd i 1956. 

Busetnader grunnlagde i 1956
Rajtsjikhinsk

Rajtsjikhinsk (russisk Райчи́хинск) er ein by i Amur oblast i Russland med om lag 25 000 innbyggjarar. Han ligg 150 km søraust for Blagovesjtsjensk. 

Staden vart grunnlagd i 1932 og han fekk bystatus i 1944. 

Busetnader grunnlagde i 1932
Sjimanovsk

Sjimanovsk (russisk Шима́новск) er ein by i Amur oblast i Russland med om lag 20 000 innbyggjarar. Han ligg ved elva Bolsjaja Pjora, ei sideelv til Zeja, rundt 200 km nord for Blagovesjtsjensk.

Busetnaden vart grunnlagt i 1910 som Pjora. Namnet vart endra til Gondatti i 1914 og Vladimiro-Sjimanovskij i 1920. Han fekk bystatus i 1950 og namnet vart samstundes endra til det noverande Sjimanovsk.

Byen ligg ved den transsibirske jernbanen. Sjimanovsk lufthamn ligg 4 km sørvest for byen.

Kjelder 

 Delar av denne artikkelen bygger på «Sjimanovsk» frå , den 28. januar 2009. 

Busetnader grunnlagde i 1910
Skovorodino

Skovorodino (russisk Сковородино) er ein by i Amur oblast i Russland med om lag 10 000 innbyggjarar. Han ligg ved den nedre delen av elva Bolsjoj Never, rundt 480 km nordvest for Blagovesjtsjensk. 

Skovorodino vart grunnlagd i 1908 som busetnaden Zmeinyj (russisk: Змеи́ный) under bygginga av den transsibirske jernbanen. Namnet vart seinare endra til Never-I (russisk: Невер-I) etter elva byen ligg ved og i 1911 vart namnet endra til Rukhlovo (russisk: Рухлово). Han fekk bystatus i 1927. I 1938 vart namnet på byen endra igjen, denne gongen til Skovorodino, til ære for A. N. Skovorodin (1890–1920), formann for eit lokalt sovjet, som vart drepen her.

Den historisk viktige landsbyen Albazino ligg i dette området.

Kjelder 
 Delar av denne artikkelen bygger på «Skovorodino» frå , den 28. januar 2009. 
 

Busetnader grunnlagde i 1908
Tynda

Tynda (russisk Ты́нда) er ein by i Amur oblast i Russland med om lag 40 000 innbyggjarar. Han ligg ved elva Tynda, i nedslagsfeltet til Amur, rundt 600 km nordvest for Blagovesjtsjensk. 

Tynda er eit viktig knutepunkt på BAM-jernbanen. Jakutsk-banen, som er under bygging, startar i Tynda. Tynda lufthamn ligg 16 km nord for byen. 

Byen har ein stor folkesetnad av nordkoreanarar.

Bakgrunnsstoff

Kjelder 
 Delar av denne artikkelen bygger på «Tynda» frå , den 28. januar 2009. 
 

Busetnader grunnlagde i 1907
Zavitinsk

Zavitinsk (russisk Завити́нск) er ein by i Amur oblast i Russland med om lag 13 000 innbyggjarar. Han ligg 140 km aust for Blagovesjtsjensk. 

Han vart grunnlagd i 1906 og fekk bystatus i 1954. 

Zavitinsk flybase ligg 9 km nordaust for byen.

Busetnader grunnlagde i 1906
Byen Zeja

Zeja (russisk Зе́я) er ein by i Amur oblast i Russland med om lag 25 000 innbyggjarar. Han ligg ved elva Zeja, ei sideelv til Amur, om lag 230 km søraust for Tynda og 390 km nord for Blagovesjtsjensk. 

Zeja vart grunnlagd i 1879 som ein busetnad kalla Zejskij Sklad (russisk: Зе́йский Склад, norsk; Zeja sitt lager) då det vart oppdaga gull i nedslagsfeltet til elva Zeja. I 1906 vart namnet endra til Zeja-Pristan (russisk: Зе́я-При́стань, norsk; Zeja si hamn). I 1913 fekk byen nok ein gong nytt namn og vart denne gongen omgjort til Zeja, namnet byen har den dag i dag.

Kjelder 
Delar av denne artikkelen bygger på «Byen Zeja» frå ,  den 28. januar 2009.  
 

Busetnader grunnlagde i 1879